b'\n_START_ARTICLE_\nUrbano podru\xc4\x8dje\n_START_PARAGRAPH_\nUrbano podru\xc4\x8dje karakterizirano je velikom gusto\xc4\x87om stanovni\xc5\xa1tva i nepreglednim ljudskim obilje\xc5\xbejima u usporedbi s okolnim podru\xc4\x8djima. Urbana podru\xc4\x8dja mogu obuhvatiti velegradove, gradove, gradi\xc4\x87e ili konurbacije, no opseg se pojma nikad ne prote\xc5\xbee na ruralna naselja poput sela i zaselaka._NEWLINE_Urbana podru\xc4\x8dja nastaju i razvijaju se u procesu urbanizacije. Mjerenje opsega urbana podru\xc4\x8dja poma\xc5\xbee u analiziranju gusto\xc4\x87e stanovni\xc5\xa1tva i urbanog isturenja (engl. urban sprawl) te u odre\xc4\x91ivanju urbanog i ruralnog stanovni\xc5\xa1tva._NEWLINE_Za razliku od urbana podru\xc4\x8dja metropolitansko podru\xc4\x8dje uklju\xc4\x8duje ne samo urbano podru\xc4\x8dje nego i satelitske gradove zajedno s ruralnim tlom smje\xc5\xa1tenim izme\xc4\x91u njih koje je socioekonomski povezano s urbanim jezgrenim gradom obi\xc4\x8dno poslovnim vezama putem komutacije gdje urbani jezgreni grad ima ulogu primarnog tr\xc5\xbei\xc5\xa1ta rada._NEWLINE_U SAD-u se metropolitanska podru\xc4\x8dja nastoje definirati putem okrug\xc3\xa2 ili politi\xc4\x8dkih jedinica veli\xc4\x8dine okruga kao gra\xc4\x91evnih jedinica puno ve\xc4\x87ih, no stanovni\xc5\xa1tvom gu\xc5\xa1\xc4\x87ih jedinica. Okruzi nastoje biti stabilne politi\xc4\x8dke granice, no ekonomisti radije rabe ekonomsku i socijalnu statistiku utemeljenu na metropolitanskim podru\xc4\x8djima. Urbanizirana podru\xc4\x8dja relevantnija su statisti\xc4\x8dki za odre\xc4\x91ivanje uporabe zemlji\xc5\xa1ta po stanovniku i gusto\xc4\x87e stanovnika.\n_START_SECTION_\nDefinicije\n_START_PARAGRAPH_\nDefinicije se razlikuju me\xc4\x91u dr\xc5\xbeavama. Europske dr\xc5\xbeave definiraju urbanizirana podru\xc4\x8dja na osnovi urbane uporabe zemlji\xc5\xa1ta, ne dopu\xc5\xa1taju\xc4\x87i nikakve prekide od obi\xc4\x8dno vi\xc5\xa1e od 200 m te rabe satelitsko snimanje umjesto cenzusnih blokova radi odre\xc4\x91ivanja granica urbanog podru\xc4\x8dja. U slabije razvijenim zemljama, osim zahtjeva o uporabi zemlji\xc5\xa1ta i gusto\xc4\x87i stanovni\xc5\xa1tva, ponekad se rabi zahtjev da se velika ve\xc4\x87ina stanovni\xc5\xa1tva, obi\xc4\x8dno 75\xc2\xa0%, ne bavi poljoprivredom i/ili ribarstvom.\n_START_SECTION_\nJapan\n_START_PARAGRAPH_\nU Japanu se urbanizirana podru\xc4\x8dja definiraju kao kontigvitetna podru\xc4\x8dja gusto naseljenih distrikata rabe\xc4\x87i cenzusne enumeracijske distrikte kao jedinice sa zahtjevom gusto\xc4\x87e od 4.000 stanovnika po \xc4\x8detvornom kilometru.'